കൃഷിയെല്ലാം കാട്ടുപന്നികള് നശിപ്പിക്കുന്നു: കര്ഷകര് ദുരിതത്തില് വലിയ തുക ചെലവിട്ട് നടത്തിയ കൃഷിയെല്ലാം കാട്ടുപന്നിക്കൂട്ടം നശിപ്പിക്കുന്നു. കണ്ടുകൃഷി പ്രദേശത്തെ കര്ഷകര്ക്ക് ദുരിതമൊഴിയുന്നില്ല. നെല്ലും വാഴയും കിഴങ്ങുവിളകളുമുള്പ്പെടെ സകല കാര്ഷികവിളകളും പന്നികള് നശിപ്പിക്കുകയാണ്. തരിശുകിടന്ന നിലങ്ങള് പാട്ടത്തിനെടുത്ത് കൃഷി നടത്തുന്ന നിരവധിപ്പേരുണ്ടിവിടെ. വിഷയം കൃഷിവകുപ്പിനെയും വനംവകുപ്പിനെയും അറിയിച്ചിട്ടും യാതൊരു നടപടിയും ഉണ്ടായിട്ടില്ല. വയലിലിറങ്ങുന്ന പന്നികള് വരമ്ബുകള് കുത്തിയിടിക്കുന്നതും നെല്ച്ചെടികള് ചവിട്ടിമെതിച്ച് നശിപ്പിക്കുന്നതും പതിവാണ്. വയലുകളില്ത്തന്നെ വാഴയും മരച്ചീനിയും ചേനയും ചേമ്ബുമൊക്കെ നട്ടിരിക്കുന്ന ധാരാളംപേരുണ്ട്. ഇവയും പന്നികള് നശിപ്പിക്കുന്നുണ്ട്.മരച്ചീനിയുള്പ്പെടെയുള്ള കിഴങ്ങുവര്ഗ വിളകള്ക്ക് വിപണിയില് വില തീരെ കുറവാണെങ്കിലും ധാരാളംപേര് മരച്ചീനിക്കൃഷി നടത്തിയിരുന്നു.The post കൃഷിയെല്ലാം കാട്ടുപന്നികള് നശിപ്പിക്കുന്നു: കര്ഷകര് ദുരിതത്തില് first appeared on MalayalamExpressOnline.